b'\n_START_ARTICLE_\nRock Express 100 najbolj\xc5\xa1ih jugoslovanskih rock skladb vseh \xc4\x8dasov\n_START_PARAGRAPH_\n100 najbolj\xc5\xa1ih jugoslovanskih rock skladb vseh \xc4\x8dasov (100 najboljih pesama svih vremena YU rocka) je seznam, ki ga je objavila srbska revija Rock Express. Leta 1999 je Rock Express za\xc4\x8del anketo za izbor 100 najbolj\xc5\xa1ih jugoslovanskih rock skladb. Celoten seznam je bil objavljen v 25. \xc5\xa1tevilki Rock Expressa, leta 2000. Seznam vsebuje jugoslovanske rock skladbe in rock skladbe dr\xc5\xbeav naslednic.\n_START_SECTION_\nGlasovanje\n_START_PARAGRAPH_\nVsak glasovalec je izbral pet skladb, vsaka od njih pa je nato dobila en glas.\n_START_SECTION_\nGlasovalci\n_START_PARAGRAPH_\nPri glasovanju je sodelovalo ve\xc4\x8d kot 3400 bralcev. Sodelovali so tako bralci iz nekdanje Jugoslavije kot bralci iz drugih dr\xc5\xbeav.\n_START_SECTION_\nNovinarji\n_START_PARAGRAPH_\nPri glasovanju je sodelovalo tudi 120 novinarjev in glasbenih kritikov iz Srbije in \xc4\x8crne gore.\n_START_SECTION_\nGlasbeniki\n_START_PARAGRAPH_\nV anketi je sodelovalo tudi 100 glasbenikov. \xc4\x8ceprav glasbeniki niso bili imenovani, je potrjeno, da so v anketi sodelovali nekateri \xc4\x8dlani in nekdanji \xc4\x8dlani zasedb: Riblja \xc4\x8corba, Bijelo dugme, Smak, YU grupa, Leb i sol, Vatreni poljubac, Indijanci, Zbogom Brus Li, \xc4\x8covek bez sluha, Atheist Rap, Kerber, Prljavi Inspektor Bla\xc5\xbea i Kljunovi, Sunshine, Oktobar 1864, Goblini, Lutaju\xc4\x87a Srca, Novembar, Galija, Siluete in \xc5\xa1e nekaterih drugih skupin.'